سعودی حکومت کی وحشیانہ بمباری میں عورتوں اور بچوں سمیت اٹھارہ یمنی شہید

یمن کے شمالی صوبے صعدہ کے علاقے کتاف پر سعودی حکومت کی وحشیانہ بمباری میں عورتوں اور بچوں سمیت اٹھارہ یمنی شہری شہید ہو گئے۔

خبر کا کوڈ: ۴۳۵۰۷۱

تاریخ: ۱۸ ارديبهشت ۲۰۱۸ - ۱۱:۲۰

رسا نیوز ایجنسی کی رپورٹ کے مطابق سعودی حکومت کے لڑاکا طیاروں نے ہفتے کی شب صعدہ کے علاقے کتاف میں رہائشی مکانات پر بمباری کی جس کے نتیجے میں متعدد مکانات تباہ ہو گئے۔

سعودی بمباری میں عورتوں اور بچوں سمیت اٹھارہ افراد شہید ہو گئے جبکہ متعدد افراد زخمی ہوئے ہیں۔ شہید اور زخمی ہونے والوں میں امدادی کارکن بھی شامل ہیں۔

دوسری جانب اطلاعات ہیں کہ جنوبی یمن کے شہر عدن میں متحدہ عرب امارات اور سعودی عرب کے فوجیوں کے درمیان ایک بار پھر جھڑپیں شروع ہو گئی ہیں۔

کہا جا رہا ہے کہ متحدہ عرب امارات کی حمایت یافتہ عبوری کونسل کے مسلح دستوں نے عدن کے المعاشیق محل پر قبضہ کر لیا ہے جو سعودی عرب کی حمایت یافتہ یمن کی مستعفی حکومت کے وزیر اعظم احمد عبید بن دغر کا ہیڈکوار ٹر بھی ہے۔

متحدہ عرب امارات کے حامی مسلح دستوں نے احمد بن دغر اور ان کے حامی فوجی جنرنلوں اور عہدیداروں کو گرفتار بھی کر لیا ہے۔/۹۸۹/ف۹۴۰/